CELEX: 32019R2148
Language: hr
Date: 2019-12-13 00:00:00
Title: Provedbena uredba Komisije (EU) 2019/2148 оd 13. prosinca 2019. o posebnim pravilima o puštanju bilja, biljnih proizvoda i drugih predmeta iz karantenskih stanica i prostora za izolaciju u skladu s Uredbom (EU) 2016/2031 Europskog parlamenta i Vijeća

16.12.2019   
               
               
                  HR
               
               
                  Službeni list Europske unije
               
               
                  L 325/156
               
            
         PROVEDBENA UREDBA KOMISIJE (EU) 2019/2148
         оd 13. prosinca 2019.
         o posebnim pravilima o puštanju bilja, biljnih proizvoda i drugih predmeta iz karantenskih stanica i prostora za izolaciju u skladu s Uredbom (EU) 2016/2031 Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/2031 Europskog parlamenta i Vijeća od 26. listopada 2016. o zaštitnim mjerama protiv organizama štetnih za bilje i o izmjeni uredaba (EU) br. 228/2013, (EU) br. 652/2014 i (EU) br. 1143/2014 Europskog parlamenta i Vijeća te stavljanju izvan snage direktiva Vijeća 69/464/EEZ, 74/647/EEZ, 93/85/EEZ, 98/57/EZ, 2000/29/EZ, 2006/91/EZ i 2007/33/EZ (1), a posebno njezin članak 64. stavak 3.,
         budući da:
         
                     (1)
                  
                  
                     Člankom 64. Uredbe (EU) 2016/2031 utvrđuju se opća pravila o puštanju bilja, biljnih proizvoda i drugih predmeta iz karantenskih stanica i prostora za izolaciju te se Komisija ovlašćuje za utvrđivanje posebnih pravila u tom pogledu.
                  
               
                     (2)
                  
                  
                     U skladu s tom uredbom bilje, biljni proizvodi ili drugi predmeti na koje se primjenjuju mjere donesene u skladu s člankom 30. stavkom 1. ili koji su uvršteni na popis u skladu s člankom 40. stavcima 2. i 3., člankom 41. stavcima 2. i 3., člankom 42. stavcima 2. i 3., člankom 48. stavkom 1., člankom 49. stavkom 1., člankom 53. stavcima 2. i 3. te člankom 54. stavcima 2. i 3. te uredbe („određeni materijal”) mogli bi predstavljati fitosanitarni rizik u Uniji. Ovom bi se Provedbenom uredbom stoga trebali utvrditi zahtjevi za sigurno puštanje određenog materijala iz karantenskih stanica i prostora za izolaciju.
                  
               
                     (3)
                  
                  
                     Trebalo bi osigurati da se određeni materijal iz karantenskih stanica i prostora za izolaciju može pustiti samo ako je bez prekida držan u odobrenim karantenskim stanicama ili prostorima za izolaciju u skladu sa zahtjevima iz članaka 61. i 62. Uredbe (EU) 2016/2031 i ako je utvrđeno da je slobodan od karantenskih štetnih organizama Unije, karantenskih štetnih organizama zaštićenih područja i štetnih organizama na koje se primjenjuju mjere donesene na temelju članka 30. stavka 1. te uredbe. Trebalo bi navesti i da su u tu svrhu primijenjene odgovarajuće metode u smislu članka 34. Uredbe (EU) 2017/625 Europskog parlamenta i Vijeća (2) kako bi se osigurala najučinkovitija provedba tog zahtjeva.
                  
               
                     (4)
                  
                  
                     S obzirom na to da se Uredba (EU) 2016/2031 primjenjuje od 14. prosinca 2019. te kako bi se osigurala dosljedna primjena svih pravila koja se odnose na organizme štetne za bilje, ova Uredba trebala bi se primjenjivati od istog datuma. Stoga bi trebala stupiti na snagu trećeg dana od dana objave u Službenom listu Europske unije.
                  
               
                     (5)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Područje primjene
            Ovom se Uredbom utvrđuju posebna pravila o puštanju određenog materijala iz karantenskih stanica i prostora za izolaciju.
         
         
            Članak 2.
            Definicije
            Za potrebe ove Uredbe primjenjuju se sljedeće definicije:
            
                        (a)
                     
                     
                        „određeni materijal” znači bilje, biljni proizvodi ili drugi predmeti na koje se primjenjuju mjere donesene u skladu s člankom 30. stavkom 1. Uredbe (EU) 2016/2031 ili koji su uvršteni na popis u skladu s člankom 40. stavcima 2. i 3., člankom 41. stavcima 2. i 3., člankom 42. stavcima 2. i 3., člankom 48. stavkom 1., člankom 49. stavkom 1., člankom 53. stavcima 2. i 3. te člankom 54. stavcima 2. i 3. te uredbe;
                     
                  
                        (b)
                     
                     
                        „određeni štetni organizmi” znači štetni organizmi na koje je određeni materijal dokazano osjetljiv i koji pripadaju jednoj od sljedećih kategorija:
                        
                                    i.
                                 
                                 
                                    karantenski štetni organizmi Unije uvršteni na popis u skladu s člankom 5. Uredbe (EU) 2016/2031;
                                 
                              
                                    ii.
                                 
                                 
                                    štetni organizmi na koje se primjenjuju mjere donesene u skladu s člankom 30. stavkom 1. te uredbe;
                                 
                              
                                    iii.
                                 
                                 
                                    karantenski štetni organizmi zaštićenih područja uvršteni na popis u skladu s člankom 32. stavkom 3. te uredbe;
                                 
                              
                  
                        (c)
                     
                     
                        „metode” znači sve metode u smislu članka 34. Uredbe (EU) 2017/625.
                     
                  
         
            Članak 3.
            Zahtjevi za puštanje određenog materijala
            Određeni materijal može se pustiti iz karantenskih stanica i prostora za izolaciju koje su države članice odredile u skladu s člankom 60. Uredbe (EU) 2016/2031 samo ako ispunjava sljedeće uvjete:
            
                        (a)
                     
                     
                        držan je isključivo u odobrenim karantenskim stanicama ili prostorima za izolaciju u skladu sa zahtjevima iz članaka 61. i 62. Uredbe (EU) 2016/2031;
                     
                  
                        (b)
                     
                     
                        u skladu s člankom 4. ove Provedbene uredbe utvrđeno je da je slobodan od određenih štetnih organizama.
                     
                  
         
            Članak 4.
            Metode za otkrivanje određenih štetnih organizama na određenome materijalu
            
               1.   Određeni materijal vizualno se pregledava i, ovisno o biologiji materijala i štetnih organizama, uzorkuje i testira primjenom odgovarajućih metoda za otkrivanje prisutnosti određenih štetnih organizama. Taj se pregled, uzorkovanje i ispitivanje provode u odgovarajuće vrijeme i traju onoliko koliko je potrebno za otkrivanje tih štetnih organizama.
            
            
               2.   Uz zahtjeve iz stavka 1. bilje za sadnju drži se pod službenim nadzorom nadležnih tijela tijekom cijelog razdoblja koje zahtijeva biologija bilja, pod uvjetima koji omogućuju otkrivanje prisutnosti određenih štetnih organizama ili bilo koje latentne ili asimptomatske infekcije izazvane tim štetnim organizmima te uz primjenu odgovarajućih metoda u tu svrhu.
            
         
         
            Članak 5.
            Stupanje na snagu i primjena
            Ova Uredba stupa na snagu trećeg dana od dana objave u Službenom listu Europske unije.
            Primjenjuje se od 14. prosinca 2019.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. prosinca 2019.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 317, 23.11.2016., str. 4.
         
            (2)  Uredba (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (SL L 95, 7.4.2017., str. 1.).